28. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ Αριθ. 74084 της 23 Οκτ./1 Νοεμ. 1996 (ΦΕΚ Β΄ 995) Καθορισμός δικαιωμάτων Συμβολαιογράφων Έχοντα υπόψη: 1)Τις διατάξεις: της παρ. 1 του άρθρ. 95 του Νόμ. 670/77 «Περί Κώδικος Συμβολαιογράφων» και 2)το γεγονός ότι από τις διατάξεις αυτής της απόφασης δεν προκαλείται δαπάνη εις βάρος του Κρατικού Προϋπολογισμού, αποφασίζουμε: Καθορίζουμε τα δικαιώματα των Συμβολαιογράφων ως εξής: Άρθρ.1.-Για τη σύνταξη παντός συμβολαιογραφικού εγγράφου ο Συμβολαιογράφος παίρνει ως αμοιβή: α)Πάγιο δικαίωμα δραχμές χίλιες (1000). β)Επιπλέον της αμοιβής αυτής και προκειμένου για πράξεις το αντικείμενο των οποίων αποτιμάται σε χρήμα, αναλογικό δικαίωμα, σε ποσοστό κανονιζόμενο με βάση τη δηλούμενη στο συμβόλαιο αξία του αντικειμένου της σύμβασης ή την καθοριζόμενη από την αρμοδία αρχή μεγαλύτερη αξία τρία τοις εκατό (3%) για το μέχρι εκατόν είκοσι χιλιάδων δραχμών (120.000) ποσό της αξίας του αντικειμένου της σύμβασης και ένα και είκοσι (1,20%) για το πέρα των εκατόν είκοσι χιλιάδων (120.000) δρχ. ποσό. Άρθρ.2.-1.Κατ’ εξαίρεση του ορισμού του άρθρ. 1 της παρούσας τα δικαιώματα των συμβολαιογράφων επί των κατωτέρω αναφερομένων πράξεων καθορίζονται ως εξής: α)Για κάθε ενέργεια πλειστηριασμού πάγιο δικαίωμα χίλιες (1000) δραχμές και αναλογικό σε ποσοστό πέντε τοις εκατό (5%) επί του πλειστηριάσματος. Το ποσό αυτό καταβάλλεται από τον τελευταίο υπερθεματιστή και δε μπορεί να είναι μικρότερο των τριών χιλιάδων (3.000) δρχ. ούτε μεγαλύτερο των είκοσι μίας χιλιάδων (21.000) δραχμών. Επί περισσοτέρων του ενός υπερθεματιστών διαφόρων ακινήτων κατακυρωθέντων με την ίδια έκθεση πλειστηριασμού καταβάλλεται από τον καθένα απ’ αυτούς το επί του οικείου πλειστηριάσματος δικαίωμα. Σε περίπτωση ματαίωσης του πλειστηριασμού λόγω αναστολής ή αναβολής μετά την έκδοση από τον Συμβολαιογράφο του προγράμματος σε πέντε χιλιάδες (5.000) δρχ. και για κάθε μεταγενέστερη ματαίωση για τον ίδιο λόγο σε δύο χιλιάδες πεντακόσιες (2.500) δραχμές. β)Για τη σύνταξη πίνακα κατάταξης σε δύο χιλιάδες πεντακόσιες (2.500) έως δέκα πέντε χιλιάδες (15.000) δραχμές. γ)Για τη σύνταξη απογραφής πάγιο δικαίωμα διακόσιες (200) δρχ. και αναλογικό σε ποσοστό τρία τοις εκατό (3%) επί της αξίας της απογραφομένης περιουσίας μέχρι του ποσού των δέκα πέντε χιλιάδων (15.000) δρχ., πέραν δε του ποσού αυτού δύο τοις εκατό (2%) σε βάρος των δικαιούχων. Το αναλογικό αυτό δικαίωμα δεν μπορεί να είναι κατώτερο των δύο χιλιάδων (2.000) δρχ. ούτε ανώτερο των δώδεκα χιλιάδων πεντακοσίων δραχμών (12.500). Ο υπολογισμός του δικαιώματος αυτού γίνεται επί του μετά την αφαίρεση των αποδεδειγμένων χρεών υπολειπομένου ποσού του ενεργητικού. δ)Για τη σύνταξη δημόσιας διαθήκης σε δρχ. δύο χιλιάδες (2.000) μέχρι είκοσι χιλιάδες (20.000) και για κάθε πρόσθετο φύλλο σε οκτακόσιες (800) δρχ. μέχρι 10 φύλλα και σε επτακόσιες (700) για κάθε επόμενο. ε)Για την κατάθεση μυστικής διαθήκης σε δρχ. χίλιες (1.000) έως πέντε χιλιάδες (5.000), για την κατάθεση δε ιδιογράφου διαθήκης σε τρεις χιλιάδες (3.000) δραχμές. στ)Για τη δημοσίευση κάθε διαθήκης δημόσιας ή κατατεθειμένης, μυστικής ή ιδιογράφου σε τρεις χιλιάδες (3.000) δραχμές. ζ)Επί καταστατικών Ανωνύμων Εταιρειών πάγιο δικαίωμα πέντε χιλιάδες δραχμές (5.000) και αναλογικό δικαίωμα σε ποσοστό ένα και είκοσι τοις εκατό (1,20%) επί του μετοχικού κεφαλαίου μη δυναμένου να υπερβεί τις εκατόν είκοσι χιλιάδες (120.000) δραχμές. (Μετά τη σελ. 432,06(ζ) Σελ. 432,07 Τεύχος 1363 Σελ. 79 Συμβολαιογραφικά Δικαιώματα 6.Ε.γ.28 η)Για πράξεις που συντάσσονται επί του παγίου τέλους χαρτοσήμου σε τρεις χιλιάδες (3.000) δρχ. για το πρώτο φύλλο και οκτακόσιες (800) δρχ. για κάθε πρόσθετο φύλλο μέχρι 10 φύλλα και (700) για κάθε επόμενο. Εξαιρούνται: α)τα πληρεξούσια των δημοσίων υπαλλήλων, των συνταξιούχων του δημοσίου και των θυμάτων πολέμου καθώς και τα πληρεξούσια προς λήψη συντάξεων, μερίσματος και κάθε άλλου ποσού που καταβάλλεται από τα κάθε είδους Ταμεία, Ιδρύματα, ή Οργανισμούς Προνοίας ή Ασφαλίσεων επί των οποίων το δικαίωμα περιορίζεται στο ένα τρίτο (1/3) αυτού και β)τα διαμαρτυρικά επί των οποίων τα δικαιώματα καθορίζονται σε επτακόσιες πενήντα (750) δρχ. για το πρώτο φύλλο και σε πεντακόσιες (500) δρχ. για κάθε πρόσθετο φύλλο. Ως πράξεις επί παγίου τέλους χαρτοσήμου που συνάσσονται για την απόληψη των κατά το εδάφιο αυτό δικαιωμάτων νοούνται μόνο τα πληρεξούσια, διαμαρτυρικά, πράξεις καταθέσεων εγγράφων, ένορκοι βεβαιώσεις ή έκδοση απογράφου. Επίσης οι πράξεις που ανάγονται σε εξόφληση ή επανάληψη συμβολαίων για τα οποία προπληρώθηκε το τέλος της σύμβασης και τα δικαιώματα του συμβολαιογράφου κατά την αρχική κατάρτιση αυτών και οι πράξεις γενικά οι οποίες συντάσσονται επί παγίου τέλους, λόγω μη καθορισμού σ’ αυτές της αξίας του αντικειμένου των. θ)Για τη σύνταξη σύστασης οριζοντίου ιδιοκτησίας ή σύνταξη κανονισμού πολυκατοικιών, σε δραχμές χίλιες (1.000) μέχρι είκοσι χιλιάδες (20.000). Για κάθε πρόσθετο φύλλο και μέχρι δέκα (10) φύλλα σε οκτακόσιες (800) δρχ., για κάθε δε πέραν τούτων φύλλο σε επτακόσιες (700) δραχμές. ι)Για τη σύνταξη δήλωσης αποδοχής κληρονομίας ή κληροδοσίας σε δρχ. χίλιες (1.000) έως δέκα χιλιάδες (10.000). ια)Για τα προσύμφωνα σε οκτακόσιες δραχμές (800) κατά φύλλο μέχρι δέκα (10) φύλλα και για κάθε πέραν τούτων πρόσθετο φύλλο σε επτακόσιες (700) δραχμές. ιβ)Για το προσύμφωνο με αρραβώνα εκτός του παγίου δικαιώματος του προηγούμενου εδαφίου και αναλογικό δικαίωμα κατά το εδάφιο β΄ του άρθρ. 1 της παρούσης, το οποίο προσδιορίζεται εκ του καταβληθέντος ποσού του αρραβώνα ή του καταβλητέου μέχρι της υπογραφής του οριστικού συμβολαίου. Τα αναλογικά αυτά δικαιώματα συμψηφίζονται κατά τη σύνταξη του εμπροθέσμως συντασσομένου οριστικού συμβολαίου. Σελ. 432,08 Τεύχος 1363 Σελ. 80 Άρθρ.3.-Τα δικαιώματα του Συμβολαιογράφου ορίζονται περαιτέρω ως εξής: α)Για τα εκδιδόμενα αντίγραφα, περιλήψεις και πιστοποιήσεις σε χίλιες εκατό (1.100) δραχμές για κάθε φύλλο. β)Για κάθε πρόσθετο φύλλο των συντασσομένων συμβολαίων και εκθέσεων απογραφών σε χίλιες (1.000) δρχ. μέχρι δέκα (10) φύλλα και σε οκτακόσιες (800) για κάθε επόμενο. γ)Για κάθε πράξη που συντάσσεται κατόπιν αιτήσεως των συμβαλλομένων εκτός του γραφείου αυτών σε δύο χιλιάδες (2.000) δρχ., για δε τις εκτός του Δήμου ή της Κοινότητας της έδρας σε τρεις χιλιάδες (3.000) δραχμές. Για κάθε κατάθεση εγγράφων στα Υποθηκοφυλάκεια, για μεταγραφή εγγράφων και εξάλειψη υποθήκης, άρση κατασχέσεως, προσημειώσεως και διεκδικήσεως που γίνεται με επιμέλεια του συμβολαιογράφου κατόπιν αιτήσεως των συμβαλλομένων και μόνο, εφόσον ο ίδιος ο Συμβολαιογράφος δεν ασκεί τα καθήκοντα του Υποθηκοφύλακα, σε δύο χιλιάδες (2.000) δραχμές. δ)Το δικαίωμα γενικά του Συμβολαιογράφου για οποιαδήποτε πράξη δε μπορεί να είναι κατώτερο των πεντακοσίων (500) δραχμών. 2.Για τα εκδιδόμενα από τα Αρχειοφυλακεία αντίγραφα το δικαίωμα ορίζεται σε πεντακόσιες (500) δρχ. κατά φύλλο. 6.Ε.γ.28 Συμβολαιογραφικά Δικαιώματα Άρθ.4.-Τα δικαιώματα του Συμβολαιογράφου για την παράσταση προς εκτέλεση των οριζομένων στη διάταξη της παρ. 2 του άρθρ. 32 του Νόμ. 2190/1920 καθηκόντων, ορίζονται σε δέκα χιλιάδες (10.000) δραχμές. Άρθρ.5.-Εάν με το ίδιο συμβόλαιο καταρτίζονται περισσότερες δικαιοπραξίες τα δικαιώματα του Συμβολαιογράφου κανονίζονται για κάθε μία απ’ αυτές ξεχωριστά. Άρθρ.6.-1.Ο Συμβολαιογράφος υποχρεώνεται να καταβάλλει από τα δικαιώματά του στο Ταμείο Νομικών τα, κατά τις ισχύουσες διατάξεις, εκάστοτε οριζόμενα. 2.Επίσης επί των Συμβολαιογραφικών εγγράφων εισπράττονται από τους Συμβολαιογράφους υπέρ του Ταμείου Νομικών ως δικαίωμα τα εκάστοτε οριζόμενα κατά τις ισχύουσες διατάξεις. Άρθρ.7.-Για τα δικαιώματα των Συμβολαιογράφων, στις περιπτώσεις που υπόχρεος για την καταβολή αυτών είναι το Δημόσιο, Ν.Π.Δ.Δ., η Τράπεζα της Ελλάδος και η Αγροτική Τράπεζα της Ελλάδος, θα εξακολουθήσει να ισχύει η απόφασή μας αριθ. 2470/1978 (ΦΕΚ 56/τ.Β΄/1978). Η ισχύς της παρούσης αρχίζει μετά 15 ημέρες από τη δημοσίευσή της στην Εφημερίδα της Κυβερνήσεως.

[Source: greek_legal_code_raptarchis | Tokens: 6944]